ऑक्सफोर्ड संपादक के अनुसार खुद अपनी तस्वीरें खींच कर सोशल मीडिया पर अपलोड और साझा करने का चलन 



'सेल्फी' नाम से जाना जाने लगा है.वे आगे बताते हैं कि एक आकलन के मुताबिक अंग्रेजी भाषा का 



यह शब्द पिछले साल की तुलना में 17,000 फीसदी ज्यादा बार इस्तेमाल किया गया.'सेल्फी' के अलावा ऑक्सफोर्ड वर्ड ऑफ द इयर 2013 की दौड़ में जो शब्द शामिल थें उनमें ट्वर्क और बिंग-वाच (बहुत टीवी देखना) हैं. ट्वर्क माइली साइरस के एक कामुक डांस स्टेप का नाम है."सेशमीट" शब्द जिसका मतलब जैविक ऊतकों से बना कृत्रिम मांस होता है, भी एक दावेदार रहा.वर्ड ऑफ द इयर का खिताब उन मौलिक 



अंग्रेजी शब्दों को दिया जाता है जो सामाजिक, राजनीतिक या तकनीकी बदलावों से गुजरते हैं.साल 2004 में 'चाव', साल 2008 में 'क्रेडिट क्रंच' और पिछले साल 2012 में 'ओमनीशैम्बुल्स' को 'वर्ड ऑफ द इयर' से नवाजा गया था.कोई जरूरी नहीं कि पुरस्कार जीतने की दावेदारी करने वाले शब्द पिछले 12 महीनों में गढ़े गए हों. हां, ये जरूर है कि वह अपने समय का खास और चर्चित शब्द हो.ऑक्सफोर्ड डिक्शनरी की परिभाषा के अनुसार ''सेल्फी का मतलब किसी स्मार्टफोन या वेबकैम से खुद अपनी तस्वीर खींचना और उसे सोशल वेबसाइट्स पर अपलोड करना है.''यह शब्द कितनी बार इस्तेमाल हुआ ये जानने के लिए ऑक्सफोर्ड डिक्शनरी ने एक रिसर्च प्रोग्राम का इस्तेमाल किया. यह प्रोग्राम हर महीने इंटरनेट पर सबसे ज्यादा इस्तेमाल होने वाले करीब 15 करोड़ नए अंग्रेजी शब्दों को इकट्ठा करता है.ऑक्सफोर्ड डिक्शनरी के अनुसार सेल्फी को साल 2002 में एक आस्ट्रेलियाई फोरम में इस्तेमाल हुआ था.यह शब्द आम बोलचाल की भाषा में तब शामिल हुआ जब 2013 में सोशल मीडिया पर 'सेल्फ-पोट्रेट' फोटोग्राफ के शार्टकट् के रूप में इसका इस्तेमाल किया जाने लगा.इस साल यह शब्द तब काफी चर्चा में आया जब किशोर किशोरियों के साथ की पोप की एक तस्वीर सोशल साइट्स पर खूब चर्चित हुई. यह तस्वीर खूब शेयर की गई और इस पर ढेर सारी टिप्पणियां आईं.जूडी पियरसल, ऑक्सफोर्ड डिक्शनरी के संपादकीय प्रमुख, का कहना है, ''फोटो शेयरिंग वेबसाइट्स फ्लिकर्स पर साल 2004 से ही सेल्फी को हैशटैग के साथ इस्तेमाल किया जाता हा. मगर साल 2012 तक इसका इस्तेमाल बहुत नहीं होता था.''सेल्फी को अगस्त 2013 में ऑनलाइन ऑक्सफोर्ड डिक्शनरी में शामिल कर लिया गया. पर यह अभी भी ऑक्सफोर्ड इंगलिश डिक्शनरी में शामिल नहीं किया गया है. इस पर विचार चल रहा है.(बीबीसी हिंदी का एंड्रॉयड मोबाइल ऐप डाउनलोड करने के लिए 



क्लिक करें. आप ख़बरें पढ़ने और अपनी राय देने के लिए हमारे 



फ़ेसबुक पन्ने पर भी आ सकते हैं और 



ट्विटर पर फ़ॉलो भी कर सकते हैं.)